122. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 55318-6857 της 12/27 Ιουν. 1976 (ΦΕΚ Β΄ 976) Περί εισαγωγής μεταχειρισμένων επιβατικών αυτοκινήτων έτους κυκλοφορίας 1973. Συμπληρούντες την εν τω σκεπτικώ αναφερομένην υπ’ αριθ. 37570/4858/1060/11.5.76 ημετέραν απόφασιν ορίζομεν ότι επιτρέπεται επί τη καταβολή κατά τον εκτελωνισμόν εισφοράς–ποινής ίσης προς το 25% της δασμολογητέας αξίας η εισαγωγή μεταχειρισμένων επιβατικών αυτοκινήτων δι’ ιδιωτικήν χρήσιν έτους κυκλοφορίας 1973 δι’ α μέχρι της 11ης Μαΐου 1976: 1.Προσεκομίσθησαν εις τας Επιτροπάς ή Υπηρεσίας θεωρήσεως Τιμολογίων τα απαιτούμενα δικαιολογητικά ή υπεβλήθησαν αιτήσεις εις την Επιτροπήν της υπ’ αριθ. 71877/52 αποφάσεως του τέως Σ.Ε.Ε. 2.Ίσχυεν η εις ανύποπτον χρόνον γενομένη θεώρησις του σχετικού προτιμολογίου. 3.Εθεωρήθησαν παρά του οικείου Αλλοδαπού Επιμελητηρίου οριστικά τιμολόγια. Ο εκτελωνισμός των ανωτέρω αυτοκινήτων θέλει πραγματοποιηθή το βραδύτερον μέχρι και της 14ης Αυγούστου 1976. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. Σελ. 208,880(β) Τεύχος-Σελ. 21.Ε.α.122 Γενικά περί κυκλοφορίας αυτοκινήτων 